Opplysningstidens+program


 * Opplysningstidens program.**
 * En fornuft som alle har (ikke bare de privilegerte).
 * En rettslig naturlov som sikrer individets rettigheter (mot privilegier og mot tyranni).
 * En morallære om opplyst egen interesse: Alle søker, og alle bør søke sitt eget beste.
 * En sosiologisk tese om harmoni mellom egeninteressene: Å kjempe for sin egen interesse, er å bidra til alles vel.
 * Et ideal om et effektivt statsstyre som sikrer eiendomsrett og individuell frihet

Opplysningstiden preges av meningsutveksling i offentligheten og ”oppdagelsen” av å være sensurert. Den nye trykketeknikken og en kritisk offentlighet gav individet rom og krav om ytringsfrihet. I middelalderen søkte man lærdom i //”de kristne sannheter”,// mens i opplysningstiden var troen på en forskningsbasert erfaring viktigere. Herfra gikk en irreversibel kunnskapsvekst, som ikke kunne stoppes av en eneveldig konge eller andre statsledere. Mens tidligere samfunn bygde på muntlige overføringer, skapte trykketeknikken muligheten for //”avlasting”// av kunnskap i bøker, og spredning av kunnskap og kompetanse. Gjennom 1700-tallet utvikles en ny autoritetsstruktur, med morsmål og offentlighet, samt en endring fra kristne bibelstudier til en sekulær fritenkertradisjon. Selve begrepet opplysningstid, kan tolkes som at folket skal lyses opp fra det uvitende mørke. De store innsamlingene av teori og praktisk kunnskap og utgivelsene store leksika (synliggjøring av kunnskap) var opplysningstidens store prosjekt. Utviklingsoptimismen, der tanker om naturrett, folkerett og kravet om et friere styre slo igjennom på 1700-tallet. Dette skulle få innvirking på den amerikanske og den franske revolusjon, samt andre staters demokratiseringsprosess. Mange av 1700-tallets tenkere beundret den engelske styreformen. Inspirasjonen drev mange av de franske filosofer til å tenke radikalt i forhold til //"det kongelige enevelde".// De nye tankene skulle få mange historiske konsekvenser for demokrati, politikk og synet på menneskets innflytelse over eget liv.